1. Process Explorer
Ένα εξαιρετικό εργαλείο που μοιάζει με Task Manager αλλά διαθέτει πολύ περισσότερες δυνατότητες ο Process Explorer της SysInternals (http://technet.microsoft.com/en-us/sysinternals/default.aspx). Το εργαλείο αυτό είναι πολύ χρήσιμο όταν προσπαθούμε να καθαρίσουμε ένα σύστημα μολυσμένο από κακόβουλο λογισμικό.

Στο κάτω μέρος του παραθύρου μπορούμε να δούμε πληροφορίες για τη διεργασία που έχουμε επιλέξει στο πάνω μέρος:

Με δεξί κλικ στις στήλες και επιλέγοντας “Select Columns” έχουμε τη δυνατότητα να εμπλουτίσουμε τις εμφανιζόμενες πληροφορίες. Για παράδειγμα, μπορούμε να επιλέξουμε τη στήλη “Verified Signer”:

Επιλέγοντας τώρα Options → Verify Image Signatures γίνεται ένας δικτυακός έλεγχος για τις διεργασίες του συστήματος, ώστε να προσδιοριστεί αν τα αρχεία που τρέχουν είναι αυθεντικά ή όχι:

Με δεξί κλικ και επιλέγοντας Properties:

μπορούμε να δούμε τις ιδιότητες του αρχείου, οργανωμένες σε πολύ χρήσιμες καρτέλες:

Ο χρωματικός κώδικας των εμφανιζόμενων διεργασιών μπορεί να τροποποιηθεί. Οι εξ ορισμού επιλογές φαίνονται στην ακόλουθη εικόνα. Ιδιαίτερη προσοχή πρέπει να δοθεί στα “Packed Images”, διότι στην πλειοψηφία των περιπτώσεων υποκρύπτουν την ύπαρξη κάποιου κακόβουλου λογισμικού:

